Meie: .16.04.2025 nr 7-1/148/2025

Adressaadid nimekirja alusel

#### Rumpo küla Kruusaaugu katastriüksuse detailplaneeringu kehtestamine

Vormsi Vallavolikogu kehtestas **11.04.2025.a. otsusega nr 11** Kruusaaugu detailplaneeringu. Planeering hõlmab Vormsi vallas Rumpo külas katastriüksust 90701:002:0207, sihtotstarbega elamumaa. Planeeringuala suurus on 10660 m2.

Detailplaneeringu eesmärgiks on Rumpo küla Kruusaaugu maaüksusel ehitusõiguse määramine elamu ja kuni kuue abihoone püstitamiseks ja taristu lahendamine ning ranna ehituskeeluvööndi vähendamine. Detailplaneeringuga tehakse muudatus kehtiva Vormsi Vallavolikogu 14.06.2004 määrusega nr 8 kehtestatud Vormsi valla üldplaneeringus ehituskeeluvööndi vähendamise osas hoonestusalale ja juurdepääsuteele.

Planeeringu elluviimine elavdab eeldatavalt saare majandus- ja sotsiaalelu. Mõju looduskeskkonnale on vähene, kuna tegemist on üksikelamuga ja ehituskeeluvööndi vähendamisega on Keskkonnaamet nõus olnud. Hoonete projekteerimisel järgitakse kohalikke arhitektuurseid nõudeid seega ei mõju planeeringu elluviimine negatiivselt saarel väljakujunenud ehituskultuurile.

Planeeringumaterjalid on leitavad aadressil:

[**https://atp.amphora.ee/vormsivv/index.aspx?itm=281786**](https://atp.amphora.ee/vormsivv/index.aspx?itm=281786)